હવામાન વિભાગના નિયામક ડો. જયંત સરકારે જણાવ્યું હતું કે, ગુજરાત પર અત્યારે ઓફસોર ટ્રાફ અને અપરએર સાયક્લોનિક સરક્યુલેશન એમ બે પ્રકારની સિસ્ટમ કાર્યરત છે. જેથી દક્ષિણ ગુજરાતમાં ભારે વરસાદ થઇ રહ્યો છે. આ વાતાવરણ ધીમે ધીમે પૂર્વીય મધ્ય ગુજરાત અને ઉત્તર ગુજરાત તરફ આગળ વધી રહ્યું છે. જેથી આગામી ૨૪ કલાકમાં આણંદ, ખેડા, પંચમહાલ, દાહોદ, અમદાવાદ, પાટણ, બનાસકાંઠા, અમરેલી, બોટાદ, ભાવનગર અને રાજકોટમાં સારો વાવણીલાયક વરસાદ થવાની સંભાવના છે. તે સાથે મહારાષ્ટ્રમાં ભારે વરસાદ થતા દમણગંગા અને તાપી નદીમાં પાણીનો ભારે આવરો થવાનો છે.